
ИЗВЕСТИЯ ЗА БАЧКОВСКИЯ МАНАСТИР 
ВТРУЗИНСКИЯ ЛЕГОПИСЕН СВОД 
“КАРТЛИС ЦХОВРЕКЬА” 


Станимир Звездов 

Летописният свод “Картлис Цховреба”, представлява най-важният 
извор от доматен характер за грузинската история. Той е съставен от различни 
произведения на различни автори, писани в различно време. Първото произве- 
дения е написано още през Х! век от Леонтий Мровели, който реално положил 
основата на Картлис Цховреба, а последното от средновековният цикъл е писа- 
но през ХГУ век. Особена роля при подредбата и редакцията на този летописен 
свод има грузинският цар Вахтанг У1 (1675 - 1737), който създал специална ко- 
мисия от най-образованите мъже, които направили редакция на този паметник и 
положили основата за неговото продължение". В настоящата статия ни интере- 
суват две произведения от “Картлис Цховреба”, които съдържат известия за Бач- 
ковския манастир, а именно анонимната творба “Животът на царя на царете 
Давид” и биографичното произведение на Басилий Езосмодзгвари “Животът на 
царицата на цариците Тамара”. 

“Животът на царя на царете Давид” е написано от анонимен автор 
през ХП век. То представлява биографично съчинение за един от най-важните и 
могъщи грузински владетели Давид ГУ Строителя (1089 - 1125). Този грузински 
владетел водел успешна политика, както срещу селджукските турци, така и сре- 
щу другите си съседи, като разширил територията на царството си далеч зад ес- 
тествените етнически граници на грузинците. Най-големият му успех е срещу сел- 
джуките, които успял да разбие през 1121 година в битката при Дидгори, катр 
след това успял да превземе Тбилиси, превръщайки този град в своя столица. 
Изглежда, че по негово време Грузинското царство било твърде богато и обшир- 
но, както личи и от анонимния летописец на цар Давид. В тази връзка в “Живо- 
тът на царя на царете Давид” се съдържа интересно сведение за неговата дари- 
телска политика спрямо манастири и църкви. Ето текста на това сведение в бъл- 
гарски превод: 


1. Картлис Цховреба. История Грузии (2008), стр. 5-6. 

2. Повече подробности за този владетел вж. Хипу, Копа! Спрог (1994). Тпе Мак- 
тр о! Ше Сеограп айоп, рр. 34-37; Лзнг, Дзвид (2008). Грузинь. Хранители 
святътнь, стр. 127-129. 

“Той напълни добре лаври, църкви и манастири не само в своето цар- 
ство, но ив Гърция - на Срета Гора, и в България, а също в Сирия, на Кипър, 
Черна Гора, в Палестина.” 

Интересното на това сведение е, че сред споменатите сграни е и Бъл- 
гария, като най-вероятно обекта на дарителство е Бачковският манастир. Бач- 
ковският манастир е основан през 1083 година от великия доместик на западните 
войски на византийския император Алексий Г Комнин, Григорий Бакуриани и 
от неговият брат Абазий Бакуриани, които били грузинци на византийска служ- 
ба. Според отдавна обнародваният типик на манастира, който имал копие на 
гръцки и на грузински, било забранено в него да служат гръцки монаси. 

Второто известие се съдържа в съчинението на Басилий Езосмодзгва- 
ри “Животът на царицата на цариците Тамара”. То е написано през ХШ век и 
представлява биография на най-великата владетелка на Грузинското царство ца- 
рица Тамара (1184 - 1213). Управлението на тази владетелка се счита за “Златен 
Век” на Грузинското царство. Богатството на държавата и позволило да развие 
голяма дарителска дейност, която обхванала освен Грузия, така и други държа- 
ви. Известието в превод на български е следното: 

“ Дейността и обхванала също и областите на Елада и Света Гора, 
също и в Македония, в Петрицоне, в областите на Тракия и в манастирите в 
Константинопол, в Романе и навсякъде...” 

Изглежда грузинската владетелка оказвала съдействие и на Бачков- 
ския манастир, който най-вероятно се крие зад името Пегрицоне. Близо до Бач- 
ково имало крепост, която се наричала Петрич, така че името Петрицоне най- 
вероятно представлява изопачение на това наименование. 

Както видяхме от приведените сведения в “Картлис Цховреба”, Бач- 
ковският манастир, като център на грузинското духовенство и грузинската кул- 
тура привличал погледа и на средновековните грузински владетели, които бога- 
то го обдарявали. В Света Гора имало също грузински манастир, но на терито- 
рията на България няма сведения за друг грузински манастир, освен Бачковския. 
Така че най-вероятно името Петрицоне може да се приеме са сигурно упомена- 
ване на Бачковския манастир. В заключение изглежда твърде вероятна тезата, че 
Бачковският манастир запазил грузинският си характер дълго, след като бил ос- 
нован от братята Бакуриани, след като грузинските владетели дарявали такива 
средства за неговото благоденствие, чак до ХШ век. 


3. Картлис Цховреба. История Грузии (2008), стр. 197; Сирадзе, Реваз (1975). Гру- 
зински извори за българската история през Средновековието и по ново време. 
Исторически преглед, 2, стр. 93-94. 

4. За тази владетелка вж. Хипу, Копа Спрог (1994). Тре МаКштр о! Ше Сеогшап 
Хапоп, рр. 39-40; Лзнг, Дзвид (2008). Грузинъг. Хранители святътнь, стр. 132-135. 
5. Дондуа, В. (1938). Басили, историк царицът. Мамятники зпохи Руставели, стр. 
69; Картлис Цховреба. История Грузии (2008), стр. 316; Сирадзе, Реваз (1975). 
Грузински извори за българската история през Средновековието и по-ново вре- 
ме. Исторически преглед, 2, стр. 94. 


10 


